ՀԱՄԿ-ի նախագահ Է.Թումասյանը ներկաներին ուղղված ողջույնի խոսքից հետո ներկայացրեց հանրապետությունում ընթացող իրադարձություններն ու սոցիալ-տնտեսական իրավիճակը, նշեց, որ այս բնագավառին առնչվող խնդիրների քննարկումների ժամանակ Հայաստանի արհմիությունների կոնֆեդերացիան առաջարկություններով մշտապես հանդես է գալիս Ազգային ժողովի և ԱԺ սոցիալական հարցերի մշտական հանձնաժողովի նիստերում, մտահոգող հարցերի վերաբերյալ նամակներով դիմել է ՀՀ կառավարությանը: Իր զեկույցում Է. Թումասյանն անդրադարձավ նաև ճյուղային հանրապետական միություններում արհմիութենական կազմակերպությունների անդամությունը պահպանելու, նոր կազմակերպություններ ստեղծելու գործընթացում առկա խնդիրներին, որից հետո ներկաներին մաղթեց հաջողություններ հույս հայտնելով, որ հանդիպման ընթացքում ձեռք բերված պայմանավորվածությունների գործնական կիրառումը կնպաստի նրանց աշխատանքի արդյունավետության բարձրացմանը, և որ այս հահանդիպումը նոր ուղենիշ կհանդիսանա աշխարհում և հատկապես տարածաշրջանում ստեղծված բարդ իրավիճակներում արհմիությունների առջև ծառացած խնդիրների կարգավորման համար: